**Από τον λειτουργικό γραμματισμό στους πολυγραμματισμούς και τον κριτικό γραμματισμό μέσα από το ΔΕΕΠΣ και το ΠΣ του «Νέου Σχολείου»**

Τις τελευταίες δύο δεκαετίες, η πολυπλοκότητα των κοινωνικών εξελίξεων και η εμφάνιση νέων επικοινωνιακών μέσων έφερε στο επίκεντρο την αναγκαιότητα ανάπτυξης όλων εκείνων των δεξιοτήτων που μπορούν πλέον να καταστήσουν τα μέλη μιας κοινωνίας εγγράμματα. Έτσι, η έννοια του λειτουργικού *γραμματισμού*, εστιάζοντας στη δυνατότητα του ατόμου να λειτουργεί αποτελεσματικά σε ποικίλα επικοινωνιακά περιβάλλοντα, ‘εμπλουτίζεται’ με την υιοθέτηση των αρχές των πολυγραμματισμών και του *κριτικού γραμματισμού* ο οποίος θέτει στο επίκεντρο την κοινωνική και ιδεολογική διάσταση της γλώσσας.

Σε επίπεδο σχεδιασμού Προγραμμάτων Σπουδών και σε επίπεδο διδακτικών πρακτικών είχαμε ήδη περάσει από τις αρχές του 1990 σε μια «επικοινωνιακή» εποχή με λειτουργικό προσανατολισμό, όπου η γλωσσική καλλιέργεια προϋποθέτει την επίγνωση της λειτουργικής χρήσης της γλώσσας.

Από την άλλη, τη δεκαετία που διανύουμε έχει εισέλθει στη «μετα-επικοινωνιακή» εποχή με: α) εποικοδομιστικό προσανατολισμό στη μάθηση με έμφαση στις ατομικές ανάγκες και προτιμήσεις των μαθητών, τη διαφοροποιημένη διδασκαλία , τη διερεύνηση της μάθησης από τον ίδιο τον μαθητή, που εμπλέκεται ενεργά στην επίλυση του προβ΄λήματος μέσα απο συνεργασία και αλληλόδραση σε ένα δραστηριοκεντρικό πλαίσιο.

Β) κριτικό προσανατολοσμό, όπου το αντικείμενο της γλωσσικής διδασκαλίας δεν περιορίζεται στην καλλιέργεια της γλωσσικής και επικοινωνιακής δεξιότητας, αλλά στοχεύει και στην ανάπτυξη της κριτικής επίγνωσης των μαθητών, οι οποιοι συνδιαμορφώνουν δημιουργικά τη διαδικασία της κριτικής ερμηνείας του γραπτού ή προφορικού λόγου, αμφισβητώντας κυρίαρχες τάσεις και παγιωμένες τακτικές.

Όπως έχουμε διαπιστώσει, η διεθνής και ελληνική επιστημονική κοινότητα παρακολουθεί πάντα με έντονο ενδιαφέρον τις γλωσσικές και εκπαιδευτικές αλλαγές , άλλωτε αποδίδοντας θετικό πρόσιμο, και άλλωτε άλλωτε σχολιαζοντας τες επικριτικά . Στα άρθρα που παραθέτω (άρθρα 1 έως 8), αλλά και στα προτεινόμενα βιβλία παρουσιάζονται κάποιες απόψεις και σχόλια για το πέρασμα από από τον λειτουργικό γραμματισμό στους πολυγραμματισμούς και τον κριτικό γραμματισμό.

Βιβλιογραφία

Richards, J. (2006). Communicative Language Teaching Today. Cambridge

 Σπανός, Ι. & Μιχάλης, Α. (2010). *Η Ν. Ε. γλώσσα στη δευτεροβάθμια εκπαίδευση. Διδακτική μεθοδολογία και αξιολόγηση του Αναλυτικού προγράμματος*. Αθήνα: Εκδ. Κριτική ΑΕ.

Τεντολούρης, Φ. & Χατζησαββίδης, Σ. (2014). *Διδασκαλία της Γλώσσας. Ιστορία, Επιστημολογία, Αναστοχαστικότητα*. Αθήνα: Νεφέλη

 Χαραλαμπόπουλος, Α. & Χατζησαββίδης, Σ. 1997. *Η διδασκαλία της λειτουργικής χρήσης της γλώσσας.* Θεσσαλονίκη: Κώδικας

 **ΕΡΓΑΣΙΑ**

 Διαβάσετε ―έστω και δειγματοληπτικά και διαγωνίως― τις διάφορες απόψεις, αλλά και τους προβληματισμούς που διατυπώθηκαν για τις επικοινωνιακές προσεγγίσεις (και τα αντίστοιχα προγράμματα σπουδών), αλλά και τις μεταεπικοινωνιακές προσεγγίσεις (παιδαγωγική του κριτικού γραμματισμού και των πολυγραμματισμών). Θα σας είναι χρήσιμα στη μελέτη αποσπάσματα από τα παρακάτω βιβλία, καθώς και τα άρθρα 1 έως 8:

α) Τεντολούρης, Φ. & Χατζησαββίδης, Σ. (2014). *Διδασκαλία της Γλώσσας. Ιστορία, Επιστημολογία, Αναστοχαστικότητα*. Αθήνα: Νεφέλη

Κεφ 3.2 (σελ. 83-94)

Κεφ.5 (σελ. 150-164)

Κεφ. 7.2 (204-228)

β) Σπανός, Ι. & Μιχάλης, Α. (2010). *Η Ν. Ε. γλώσσα στη δευτεροβάθμια εκπαίδευση. Διδακτική μεθοδολογία και αξιολόγηση του Αναλυτικού προγράμματος*. Αθήνα: Εκδ. Κριτική ΑΕ.

Κεφ. 3 Γλωσσοδιδακτικές διαστάσεις της προβληματικής για τη διδασκαλία της μητρικής γλώσσας (σελ. 109-122)

Μερος ΙΙΙ: Κεφάλαια 2 και 3 (σελ. 139-166)

γ) Richards, J. (2006). Communicative Language Teaching Today. Cambridge

 Στη συνέχεια, σε ένα κείμενο 500-700 λέξεων διατυπώστε την προσωπική σας για τα δύο προγράμματα (ΔΕΠΠΣ 2003 και ΠΣ 2011) αναδεικνύοντας σημεία σύγκλισης και απόκλισης τους σε επίπεδο γενικών αρχών, στόχων και προτεινόμενης διδακτικής μεθοδολογίας.

Στις απαντήσεις σας μπορείτε να ακολουθήσετε την εξής σειρά:

1. Συνοψίστε τα βασικότερα θετικά στοιχεία των προγραμμάτων
2. αναφερθείτε στις διαφοροποιήσεις, αλλά και στις ενδεχόμενε αδυναμίες τους
3. διατυπώστε μια προσωπική τελική αξιολογική άποψη.